- Hindi News
- National
- ईद मिलादुन्नबी जुलूस से पहले अतिक्रमण हटाने को लेकर डीएसपी व्यापारी आमने सामने, शाम का माने
ईद मिलादुन्नबी जुलूस से पहले अतिक्रमण हटाने को लेकर डीएसपी व्यापारी आमने-सामने, शाम का माने
ईदमिलादुन्नबी के अवसर निकाले जा रहे जुलूस के दौरान गुरुवार को जुलूस के साथ व्यवस्थाएं संभाल रहे डीवाईएसपी दुर्गसिंह ने सदर बाजार में बनी दुकानों के आगे रखे सामान को हटाने को लेकर हुई तकरार पर व्यापारियों ने विरोध जताते हुए सदर बाजार की दुकानें बंद करवा दी। इसके बाद व्यापारियों ने पुलिस पर दबंगई का आरोप लगाते हुए जुलूस के साथ कलेक्ट्रेट के सामने रोष जताते हुए नारेबाजी की। प्रदर्शन के दौरान व्यापारी डिप्टी से माफी मांगने की बात पर अड़े रहे। इस दौरान व्यापारियों ने मुख्य बाजार सहित शहर में सभी व्यापरियों से आह्वान कर बाकी प्रतिष्ठान भी बंद करवाए। व्यापारियों ने डिप्टी की दबंगई को लेकर एएसपी रघुनाथ गर्ग से व्यापार मंडल अध्यक्ष जालमसिंह नरावत के नेतृत्व में मुलाकात कर उनके व्यवहार की शिकायत की। इस दौरान एएसपी ने व्यापारियों से समझाइश कर मामला शांत करवाया।
डिप्टी की शिकायत सीआई से नहीं होती
डिप्टीराजपुरोहित ने व्यापारियों को वार्ता के लिए थाने बुलाने की बात पर कहा कि उन्होंने व्यापारियों से बातचीत के लिए बुलाया भी था। जबकि आप लोग सीआई से मेरी शिकायत कर रहे हो। मैंने व्यापारियों को इतना कहा कि मैं बड़ा कोतवाल हूं, मेरी शिकायत सीआई से नहीं एसपी से की जाती है।
डिप्टी ने दी देख लेने की धमकी
^डिप्टीसाहब ने दुकान पर आकर कहा कि जुलूस रहा है और दुकान के बाहर रखा सामान अंदर रख लो। मैं सामान अंदर ले ही रहा था इतने में डिप्टी महोदय ने सामान उठाकर अंदर डालना शुरु कर दिया। इतना ही नहीं उन्होंने दुकान में ऊपर की तरफ रखे लटक रहे सामान को भी खींचना शुरु कर दिया। इसके बाद कांस्टेबल से डंडा लाने की बात कही। विरोध करने पर उन्होंने अतिक्रमण करने का कहते हुए देख लेने की बात कही। -कुंदनमल,व्यापारी
गलत जानकारी देकर व्यापारियों को भड़काया
^देखलेने जैसी कोई बात नहीं की थी,बल्कि व्यापारी का यह कहना था कि आजतक तो किसी ने सामान हटाया नहीं, इसपर मैने उसे कहा ऐसा नहीं होता नियम सबके लिए हैं। इसके बाद उसने बाकी व्यापारियों को मनगढंत बात कह माहौल बिगाड़ने का प्रयास किया जो गलत हैं। -डॉ.दुर्गसिंह राजपुरोहित, डिप्टी, जालोर
दो दिन समझाइश, इसके बाद अभियान चलाकर हटाएंगे अतिक्रमण
बातचीतके दौरान डिप्टी राजपुरोहित ने कहा कि यह शहर आपका है और आपको इसे अतिक्रमण मुक्त साफ सुथरा बनाए रखने के लिए सहयोग करना ही पड़ेगा। इसके लिए उन्होंने व्याापारियों को शुक्रवार को आमंत्रण देते हुए कहा कि व्यापारियों से पहले दो दिन समझाइश की जाएगी, इसके बाद बाजार में अतिक्रमण हटाने का अभियान चलाया जाएगा। उन्होंने व्यापारियों से अतिक्रमण हटाने में सहयोग का आह्वान किया जिसपर उपस्थित व्यापार मंडल के प्रतिनिधियों ने सहयोग करने का आश्वासन भी दिया।
जालोर. वीरमदेवचौक में व्यापारियों के साथ वार्ता करते डीएसपी।
जो मैं बोलता हूं, वो मैं करता हूं
एएसपीरघुनाथ गर्ग के कक्ष में व्यापारियों से वार्ता के दौरान डिप्टी राजपुरोहित ने राउडी राठौड़ फिल्म के पुलिसवाले की स्टाइल में कहा कि जो मैं बोलता हूं, वो मैं करता हूं। उन्होंने कहा मैंने व्यापारियों को देख लेने जैसी कोई धमकी किसी को नहीं दी, जिसकी विभाग के पास रिकॉर्डिंग भी है। मैंने ऐसी कोई बात नहीं कही और झूठी बात मैं कभी स्वीकार नहीं करुंगा। एक व्यक्ति के कहने से मैं गलत नहीं हो जाता। मैं अपनी जुबान काम, दोनों में सच्चा रहा हूं। मैं कोई भी बात सबके सामने बोलता हूं, तथा उसे पूरा भी करता हूं।
यह था मामला
ईदमिलादुन्नबी का जुलूस निकलने के दौरान यातायात कानून व्यवस्थाएं संभाल रही पुलिस मुख्य बाजार स्थित कुंदनमल जेठाजी की जनरल स्टोर की दुकान तक पहुंची। यहां दुकान के बाहर लटक रहे सामान को देखकर डिप्टी राजपुरोहित ने कुंदनमल से सामान को अंदर रखने की बात कही। दुकानदार के सामान अंदर रखने के दौरान डिप्टी ने दुकानदार को फटकार लगाते हुए बाहर रखे सामान को अतिक्रमण मानते हुए दोबारा सामान बाहर नहीं रखने की चेतावनी भी दी। व्यापारीं कुंदनमल का कहना था कि डिप्टी ने सभी व्यापारियों को देख लेने की भी चेतावनी दी। इसपर सभी व्यापारी मौके पर एकत्रित होकर पुलिस के इस व्यवहार को लेकर आक्रोश जताते हुए व्यापारियों ने सभी प्रतिष्ठान बंद करवाते हुए पुलिस के खिलाफ नारेबाजी शुरु कर दी।
जिसके नेतृत्व में आए उसी के खिलाफ नारेबाजी
वार्तासे असंतुष्ट व्यापारियों ने अपने ही व्यापार मंडल अध्यक्ष नरावत के खिलाफ नारेबाजी करते हुए फिर से कलेक्ट्रेट के मुख्य द्वार पर बैठ गए। जहां एडीएम आशाराम डूडी एसडीएम हरफूल पंकज ने उनसे समझाइश कर शांत करवाया।
जालोर. व्यापारियोंने अपने प्रतिष्ठान बंद कर जताया विरोध।
जालोर. एडिशनलएसपी के साथ वार्ता करते मंडल के सदस्य।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva